Какво представлява сколиозата и как се лекува - Полезно - 9 Месеца\nСколиозата обикновено се свързва с детската възраст, когато се изявява и се обръща по-голямо внимание, но засяга и хора над 18 години. Представлява изкривяване на гръбнака встрани, погледнато фронтално. От години се полагат усилия да се открие причината за заболяването, но те са безуспешни. Напоследък се заговори за гени, които предразполагат към развитието на това състояние, но още няма категорични доказателства за това. Има и вторични сколиози, които се дължат на нещо друго, например нервно-мускулна сколиоза, която се наблюдава при детска церебрална парализа, мускулни дистрофии, туморни образувания, последствие от предшестваща хирургична интервенция, обяснява доц. д-р Васил Яблански, началник отделение „Ортопедия и травматология в Аджибадем Сити клиник болница „Токуда”.\nСпоред възрастта на пациентите сколиозите са разделени в няколко групи: инфантилна – от 0 до 3 год., ювенилна – от 4 до 9 год., адолесцентна – от 10 до 18 год. След 18-годишна възраст говорим за сколиоза при възрастни.\nТежестта на сколиозата се измерва с ъгъла на Кобб в градуси. Проблемът се диагностицира първо чрез рентгенови снимки, уточнява доц. Яблански. По тях може да се определи структурата на гръбначния стълб, да се премери ъгълът на Кобб. Друго изследване, което се използва, е ядрено-магнитният резонанс. С него се установява точно кое ниво на гръбнака предизвиква болка, къде има притискане на гръбначния мозък или на коренчетата на нервите, да се оценят дегенеративните изменения на дисковете между прешлените, които не се виждат на рентгена.\nПри ъгъл на Кобб до 5 градуса не говорим за сколиоза, а за физиологично отклонение, което не е забележимо. При стойности между 5 и 20 градуса състоянието се смята за най-рисково, защото проблемът може да остане неоткрит, тъй като не е толкова изявен. Най-много да се забележи, че едното рамо на детето е малко по-високо от другото или че има промяна в позицията на талията. Над 20 градуса сколиозата вече не може да остане незабелязана. В България тя се открива обикновено от родителите и от личните лекари, особено от педиатрите, които насочват децата към специалист. В Западния свят се прави масов скрининг на всички подрастващи в периода от 10- до 18-годишна възраст. В ранна фаза се открива обикновено между 10 и 13 години. Когато сколиозата се открие в детска възраст, веднага се започва лечение, което може да се раздели в 3 основни групи. То зависи от няколко неща, които са свързани – стойността на ъгъла на Кобб, който определя перспективата на това, което ще се случва, възрастта на детето и в кой сегмент на гръбначния стълб е изкривяването. Изкривяването може да е във формата на S или на С. Винаги има една кривина (първична или водеща ) и друга, която е компенсаторна и се получава в друг сегмент на гръбнака поради стремежа на пациента да запази правата си позиция и да поддържа баланса на тялото си.\nПри децата най-често срещаната форма на сколиоза е идиопатичната или първичната, която е с неясен произход. Видът на сколиозата се определя според момента, в който е открита. Възможно е да не е открита навреме и да не е лекувана. Състоянието прогресира по-бързо в детска възраст, докато при възрастните процесът се забавя. Например една 30-градусова сколиоза от детска възраст може да прогресира с времето с до 2 градуса на година. За 15–20 години може да се увеличи с 10–15 градуса, което е доста, предупреждава хирургът. Ето защо децата се наблюдават през период от 6 месеца до една година.\nЛечението при децата е различно от това при възрастните\nПри малките има деформация и рядко болка. Когато изкривяването е до 20 градуса, децата се насочват за рехабилитация в специализирани школи. Рехабилитаторите им препоръчват комплекс от подходящи упражнения.\nПлуването е най-подходящият спорт за страдащите от сколиоза. Препоръчвам на моите пациенти по 1 час 2–3 пъти седмично плуване. Ако се налага, да се наеме учител по плуване за децата.\nАко изкривяването е над 20 градуса, тогава се налага носене на корсет, което е мъчително и за децата, и за родителите, особено за момичетата. Обикновено девойките и жените са по-засегнати от проблема. И точно във възрастта, когато са най-суетни, им се налага да се стягат и да носят специални корсети. С възрастта изкривяването прогресира. Възможно е това да се случи въпреки редовното плуване, което е най-препоръчваният спорт, и носенето на корсет от децата и юношите.\nПри над 40-градусова кривина се налага операция – тогава може да настъпи драстично влошаване на състоянието на пациента. Особено когато се отнася за деца в период на растеж. Ако до това изкривяване се стигне в по-зряла възраст, тогава невинаги се мисли за операция. При изкривявания над 60 градуса може да се наложи изследване на работата на сърцето и белия дроб. Възможно е да се достигне и до изкривяване, несъвместимо с живота. Според статистиката пациенти с ъгъл на Кобб 100 градуса в изключително редки случаи живеят повече от 40 години, защото това изкривяване предизвиква деформация на телесните кухини, гръдната клетка се деформира тотално, единият бял дроб не работи, сърцето функционира при голямо напрежение – за него не остава пространство в гърдите. Затова при тежките форми на сколиоза в детска възраст се налага операция, която е най-тежката.\nКонтролните прегледи преди бременност са наложителни\nЗа жените с изкривяване на гръбнака е важно преди бременност и раждане да направят контролни прегледи, съветва доц. Яблански. Добре е при сколиоза да се избягва носенето на тежко, напомня специалистът.\nПри пациентки с лека форма на сколиоза от детска възраст по време на бременността и раждането сколиозата може да прогресира по две причини. Едната е увеличаване на наднорменото тегло, затова на бременните се препоръчва да не качват прекалено много килограми. Втората причина са хормоналните промени, които естествено правят връзките между костите по-хлабави и разтегливи, за да облекчат процеса на раждане. Бременните със сколиоза трябва да имат предвид, че напоследък учените споменават за открита генетична предразположеност към заболяването. Затова е добре младите майки, страдащи от сколиоза, да заведат детето си на скринингови тестове, най-добре при ортопед.\nРехабилитацията е изключително важна за всички хора със сколиоза. Специалисти по рехабилитация предлагат подходящи комплекси от упражнения, предназначени специално за тях. Има много публикации в световната научна литература, че е възможно да се постигнат съпоставими резултати с рехабилитация и с хирургично лечение.\nМасажите също имат много добър ефект. Не бива да се пренебрегва и санаториалното лечение. У нас има места с целебни минерални води. Например в Павел баня освен използването на целебната минерална вода се развива и една добра рехабилитационна школа, която работи на място с пациентите. Според доц. Яблански там много добре се повлияват подобни заболявания.


МВР показа ексклузивни СНИМКИ от акцията, сгащила бандитите Стоян Дългия и Ники Понти в „Люлин” 6! Още дирят под дърво и камък Мраморския - БЛИЦ - Новини от България и света\nМВР показа ексклузивни СНИМКИ от акцията, сгащила бандитите Стоян Дългия и Ники Понти в „Люлин” 6! Още дирят под дърво и камък Мраморския\n12 Дек. 2017, 15:57\nПолицията издирва 42-годишен мъж за извършено от него престъпление на територията на столицата, съобщават от МВР. Красимир Пешев с прякор Мраморския е оказал яростна съпротива при задържането, ранил е единия от полицаите и е успял да избяга.\nДо момента той се укрива.\nКакто БЛИЦ първи съобщи, вчера в столичния квартал „Люлин” мощна банда за грабежи извърши обир на магазин. Тримата апаши нахлули в супермаркета, въоръжени с метални пръти и са заплашили служителите. Избили са касата на магазина по позната схема и са я изхвърлили през прозореца и са си плюли на петите.\nПо първоначална информация са задигнали малко около 10 000 лв.\nСлед отлични и бързи действия от страна на столичните полицаи, двама от тях - Стоян Дългия и Ники Понти, са арестувани. Мраморския обаче оказал яростна съпротива, ранил е полицай и е избягал.\nОт МВР призовават всички, които имат допълнителна информация за издирвания да сигнализират на тел.112 или в най-близкото районно управление на МВР.\nМеждувременно от прокуратурата съобщиха, че лицата, участвали в грабежа, са наблюдавани преди това. Около седмица преди това на адреса на едното лице същите са наблюдавани, че са подготвяли метална стълба за достигане до по-високи етажи. На 3 срещу 4 декември в дома на едно от задържаните лица са наблюдавани действията по подготовката им – преобличане с тъмни дрехи, маски. Имало е информация и за посоката на движението им – към „Люлин“.\nВ домовете на задържаните лица са открити множество предмети от кражби. За периода от ноември до задържането им са извършили множество престъпления.\nЕто как са били сгащени бандитите Стоян Дългия и Ники Понта в Люлин-6. Прокуратурата с нови подробности за ексклузивната новина на БЛИЦ\nЕксклузивно и само в БЛИЦ! Мощна банда за грабежи удари в столицата, отмъкна много пари, но след минути закопчаха Стоян Дългия и Ники Понти\n18 Ян. 2019, 18:30


Почистващо мляко - Bulgarian Rose Signature Cleansing Milk | Makeup.bg\nBulgarian Rose Signature Cleansing Milk\nкод на продукта: 147279\nЕлегантното копринено почистващо мляко от Bulgarian rose е друга ексклузивна козметика, на която просто трябва да намерите място из редовете на банята си. Най-качествените съставки и изключително внимателно приготвена рецепта ви позволяват да подарите на кожата си необичайна и нежна грижа за лицето.\nЕдно минаване е достатъчно за премахване на всякакви примеси и дори водоустойчив грим. Не е необходимо да търкате кожата, просто внимателно преместете памучния тампон. Кадифената текстура оставя нежен аромат, който приятно гъделичка сетивата. Формулата е обогатена с масло от роза. Използват се също бадеми, кисело мляко и зехтин, подсилени с екстракт от алое вера и полизахариди. Благодарение на това, продуктът оставя свеж вид, а също така овлажнява и подхранва тъканта.\nС коприненото почистващо мляко ще се почувствате сякаш току-що сте се потопили в подмладяващо езеро. Прекрасната козметика успокоява раздразненията и осигурява усещане за комфорт. В допълнение, тя се основава на естествени вещества и не използва никакви изкуствени оцветители или консерванти.\nНачин на употреба: С помощта на памучен тампон нанесете нужното количество от продукта върху суха кожа. Масажирайте до пълното премахване на грима.\nПочистващо мляко - Bulgarian Rose Signature Cleansing Milk\nБезплатна доставка над 49 лева! 100% Оригинални продукти! Почистващо мляко - Bulgarian Rose Signature Cleansing Milk


Премиерът на Грузия заяви, че ще гледа Пасхалната литургия по телевизията. Насърчи хората да направят същото – Добротолюбие\nНачало / Коронавирус / Премиерът на Грузия заяви, че ще гледа Пасхалната литургия по телевизията. Насърчи хората да направят същото\nаприл 4, 2020\tКоронавирус\nНа фона на разпространението на новия коронавирус в страната, премиерът на Грузия Георги Гахария възнамерява да гледа великденската литургия от дома си, по телевизията, вместо да присъства лично в църквата. Той призова гражданите да направят същото.\n„Като християнин ще гледам великденската литургия от дома, по телевизията и призовавам нашите граждани да направят същото“, каза премиерът, когато журналисти задали въпроса дали ще присъства на великденската литургия.\nТой е доволен, че правителството заедно с църквата ще намери решение. „Ние, заедно с Църквата, винаги ще намерим балансирано решение, което ще служи в интерес на запазването на живота и здравето на нашите граждани и също така ще вземе предвид интересите на нашата древна Църква“, отбеляза премиерът на страната.\nВчера патриарх Илия II даде определени препоръки към духовниците. Поради наложения полицейски час в страната, патриархът призова духовниците да започнат богослуженията в 16:00 часа и да затварят църквите в 20:00 ч. всеки ден. Що се отнася до въпроса как ще се извършват великденските служби в цяла Грузия, той отбеляза, че е рано да се правят изявления по този въпрос на този етап.\n„Бихме искали да кажем на всички духовници: нека не правим ранни изявления за това как ще провеждаме великденските служби, тъй като нещата се променят непрекъснато. Ние сме в постоянен контакт с властите и здравната служба и се опитваме да реагираме адекватно на всички предизвикателства. Днес трябва да се грижим за здравето си един за друг“, отбеляза патриарх Илия.\nГеорги Гахария Грузинска патриаршия Грузински патриарх Илия Грузия коронавирус Патриарх Илия\t2020-04-04\nТагГеорги Гахария Грузинска патриаршия Грузински патриарх Илия Грузия коронавирус Патриарх Илия\nПредишен Безразсъдната молитва\nСледващ Атинският архиепископ Йероним бе опериран


Слушалки Sennheiser MOMENTUM Free (безжични) - VSystem\nЕсенция от звук и стил\nКолкото по-малки са слушалките, толкова по-прецизна трябва да бъде тяхната изработка. Така са създадени Sennheiser MOMENTUM Free. От изключително точните звукови канали, обработени от неръждаема стомана, през невероятния MOMENTUM звук до луксозния кожен калъф. Удоволствие да видиш, чуеш и усетиш. Освободете и подобрете вашата музика!\nПлавно преминаване към изключителен звук\nПревъзходни във всеки детайл, MOMENTUM Free разполагат с индивидуално обработени звукови тунели от неръждаема стомана, които пренасят звука от своята висококачествена динамична акустична система до ухото без загуби. Резултатите от превъзходната акустична прецизност и перфектния MOMENTUM звук са: мощен басов отговор, детайлна вокална проекция и страхотна звукова сцена. Насладете се напълно на своята музика.\nНай-нова безжична технология\nМоже да се чудите къде се намира, но всичко е там: Bluetooth 4.2 с поддръжка на кодеци AAC и Qualcomm® apt-X™. Заедно те осигуряват кристално чисто безжично предаване и истински Hi-Fi звук. Също така, apt-X™ Low Latency ви позволява да се наслаждавате повече на видеоклиповете си, като поддържа перфектно аудио в синхрон с визуалните изображения.\nОбщувайте с лекота\nMOMENTUM Free предлагат всички удобства, които бихте очаквали от висококачествени слушалки. Те комуникират безпроблемно с вашето мобилно устройство благодарение на дистанционно с три бутона и висококачествен микрофон, вграден между слушалките. Така че можете да провеждате телефонни разговори и да контролирате музиката си в движение и с лекота. За максимално удобство е осигурено сдвояване с до 2 устройства едновременно, както и поддръжка на 3-посочно повикване. Интуитивна система от гласови подсказки ви уведомява за сдвояването или състоянието на батерията.\nЗа повече забавления\nСлед като чуете MOMENTUM Free, вие няма да искате да спрете. Не на последно място заради върховния комфорт, който предлагат включените в комплекта адаптери за уши в четири различни размера. Осигурявайки стабилно и сигурно прилягане, те също така блокират околния шум доста ефективно. Освен това батерията издържа шест дълги часа удоволствие от слушането. Може да се зарежда чрез предоставения USB кабел.\nСтилни и здрави\nИзградени без компромиси от първокласни материали, включително неръждаема стомана с хромирани акценти, MOMENTUM Free са едновременно здрави и стилни. Добре замислени до най-малкия детайл, слушалките са магнитни, така че можете да ги съедините елегантно и да ги носите удобно около врата си, когато не се използват. Разбира се, можете да поставите MOMENTUM Free в луксозната кожена кутия, с която се предлагат.\nИзработени от първокласни материали, включително неръждаеми стоманени и огледални хромирани детайли\nСъвременна безжична технология Bluetooth 4.2\nДо 8 устройства в списъка за сдвояване\nПоддръжка на Qualcomm® apt-X™ за истински Hi-Fi звук\nAAC (Advanced Audio Coding) за по-качествен звук качество и прозрачност\nМагнитни слушалки, които могат да се съединят и да се носят около врата, когато не се използват\nЛуксозна кожена кутия за пренасяне и съхранение\nСлушалки MOMENTUM Free Wireless\n28 Ω (пасивен), 480 Ω (активен)\nA2DP 1.2, AVRCP 1.4, HSP 1.2, HFP 1.6 - HD Voice (или по-висок)\nлитиево-йонна (~ 85mAh) с повече от 500 зареждания\n< 40 гр.\nПредставяне на слушалки Sennheiser MOMENTUM Free\nСлушалки Sennheiser MOMENTUM Free - Живей за мига!\nПродуктова информация Sennheiser MOMENTUM Free (EN)373.93 KB\nКратко ръководство Sennheiser MOMENTUM Free (EN)2.15 MB\nИнструкция за употреба Sennheiser MOMENTUM Free (EN)1.26 MB


Безсмъртието е постижимо! - delo.bg\nНавигатор:ДЕЛО»неДЕЛОво»Безсмъртието е постижимо!\nБезсмъртието е постижимо!\nОт Диди Сердева на 06.04.2015 22:31 неДЕЛОво\nБезсмъртието – човечеството винаги е мечтало за него! Великите хора, също са мечтали за този свят, за да могат да се радват на живота завинаги. Дори Бил Гейтс сложи в своя списък с неща за вършене „да не умре“ – за момента това е единствената неотметната точка в този списък. Дори писателите на фентъзи черпят вдъхновение от тази тема. Няма какво толкова да се изненадваме. Какво би станало обаче, ако все пак мечтите за безсмъртието се сбъднат и станат постижими за човека? Тук ви представяме 10 технологии, които биха направили това възможно.\nЖивотните имат способност, за която ние само можем да мечтаем. Дори гущерите и тяхната невероятна способност да се регенерират – някои видове гущери имат способност, чрез която могат отново да се сдобият със счупена опашка. Други животни имат отлична устойчивост към различни заболявания. Ако смесим животински гени с нашите, ние може да създадем супер-човешки геном. Изследователите също така доказват, че една малка добавка на гени от копринените паяци може да направи кожата ни като „бронирана“.\nТова е лекарство, което ще позволи на отделните клетки на тялото да запазят за по-дълго младостта, вече се очаква да бъде в продажба през 2018 година. То ще включва ензим за анти-стареене, наречен „Sirtuin 1“. Той трябва да позволи удължаването на живота с около 15%.\nТова са изкуствени материали, чиито свойства зависят от тяхната структура на повече от молекулно ниво, а не само от молекулярната им структура. Те може някой ден да се използва ефективно в създаването на бионични части, които ще ни позволят да виждаме по-добре, да бъдем по-леки и по-силни. Това, което някога е било само част от компютърните игри, в бъдеще ще бъде претворено и в реалност.\nВсички ние вероятно осъзнаваме какво точно представлява хибернацията. За по-голяма яснота: това е временно спиране или свеждане до минимум жизнените функции на тялото. На един известен лекар се удало да „замрази“ и да се спре напълно жизнените функции на 10 пациента, които вече били в клинична смърт. Два часа след хибернацията той ги събудил и техните жизнени показатели се нормализирали. Ако правилно успеем да развием тази област на науката, то скоро ще бъде възможно да се „замразяват“ хора за неограничен период от време, без да получат наранявания.\nУчените прогнозират, че през следващите 10 години ще бъде възможно да се „напечата“ съвършено сърце с мазнини и колаген. Разбира се, че ще бъдат използвани 3D принтери. Тези сърца ще бъдат без дефекти, които изобилстват в нашите сърца. Подмяна на човешко сърце с отпечатано, ще удължи живота с най-малко 10 години.\nУчените са създали нова кръв от стволови клетки и твърдят, че е възможно това да се направи в огромен мащаб. Разбира се, това ще елиминира проблемът с липсата на кръв за кръвопреливане, както и със съсипването на кръв от кръводарителите. Редовното преливане на „младата кръв“ може да удължи живота ни до 50 години!\nМанипулиране на молекули\nЕкспериментите, в които изследователите изкуствено блокират някои молекули, отговорни за процеса на стареене, позволили значително да се удължи животът на подложените на експеримент обекти. Учените стигнали до заключението, че ако можеше успешно да бъде проведено такова лечение при хора, то би удължило живота им със средно 500 години! Това е много впечатляващо и звучи абсолютно обещаващо!\nРазвъждане на „резервни части“\nЕдна от причините за нашето остаряване е износването на нашите органи. Добре би било, ако все пак успявахме да ги заменяме с нови от време на време. Учените са в състояние успешно да клонират органи в лаборатория, като използват клетки, получени от пациента. Вече успешно са отгледали годни за ползване ноздри и … вагина.\nОще през 2050 г. ще бъде възможно да се създадат самовъзпроизвеждащи се нанороботи, които могат да бъдат ефективно внесени в сърдечно-съдовата система. Те ще бъдат в състояние да поправят повредените клетки в тялото ни, както и успешно да се борят с болестта – което фактически трябва да ни направи (най-малко технически) безсмъртни!\nВероятно всички правят връзката с идеята, която бе внедрена в един добре познат филм на Джеймс Камерън – „Аватар“. Учените и инженерите казват, че робо-копия на себе си, ще бъде възможно да се създадат още през следващото десетилетие. В очакванията за 2045 г. е да бъде в състояние да бъдат зареждани цифрови копия на мозъците ни с „аватари“, които ще ни дадат възможност за вечен живот.\nПредишна публикацияКой уби Лора Палмър? Twin Peaks се завръща!\nСледваща публикация Сватбени емоции за Гари Барлоу и Гери Халиуел


Пуснаха по живо, по здраво Антония Лукова, ранила 8 души при катастрофа - 【Криминални новини】 • престъпления, произшествия и инциденти | ФАКТИ.БГ\nПуснаха по живо, по здраво Антония Лукова, ранила 8 души при катастрофа\nМладата жена, хващана в многократни нарушения на пътя, убеди съда, че не е нужно да лежи повече в ареста\nПубликувана: 28 Юни, 2018 15:48\n17 КОМЕНТАРА | ВИДЯНА 3193\nПричинилата пътно меле преди 20 дни край Труд се предаде в полицията 26 Юни, 2018 14:37\nСкандалната психоложка Антония Лукова, която вкара след катастрофа 8 души в болница, днес бе освободена от пловдивския съд с мярка „домашен арест“, информира "Блиц". Лукова бе арестувана миналия ден, след като се укриваше от полицията няколко седмици.\nДнес пред съда 26-годишната жена от пловдивското село Калояново заяви: „Достатъчни са няколко часа в ареста, за да преосмисли човек поведението си. Не е необходимо да лежа повече“.\nТя се закани да съди абсолютно всеки журналист, който дръзне да покаже лицето ѝ.\nМладата жена е психолог в София. Преди няколко седмици тя блъсна край село Труд две коли и вкара 8 души в болница, сред които 4 деца. Лукова се опита да измами полицията. Веднага след злополуката тя извика свой приятел, който пристигнал от Пловдив с такси на мястото на инцидента. Младият мъж е имитирал, че той е шофирал колата на Лукова, но пострадалите от мелето бяха категорични, че Антония е управлявала автомобила. Малко след произшествието тя избягала.\nЛукова е била залавяна многократно в нарушение на пътя, а миналата година книжката ѝ е била отнета заради шофиране в пияно състояние.


Награди от етнофестивала на КНСБ донесоха децата\n07 юни 2016 г., 10.18 ч.\nНагради в три категории спечелиха деца от Габрово и Севлиево на ХVІ Детски етнофестивал „Децата на Балканите – с духовност в Европа!”, който се организира от КНСБ и Благотворителен фонд „Проф. д-р Желязко Христов” в чест на 1 юни – Международен ден на детето.\nТрадиционно събитието се проведе на 31 май и 1 юни в Летния театър на с. Минерални бани, Хасковска област. Участие взеха близо 2000 деца, 72 групови и 37 индивидуални изпълнителя от 19 области и 44 населени места от територията на цяла България, както и чуждестранни участници от Индия, Молдова, Сърбия, Македония и Босна и Херцеговина. Бяха представени 80 училища, читалища, ОДК, ОДЗ, центрове и школи от България и чужбина.\nДостойно се представиха участниците от област Габрово, които взеха призове в три категории. Цветан Гатев от СОУ „Васил Левски”, гр. Севлиево взе втора награда във втора възрастова група - от 11 до 14 години при индивидуалните певци и инструменталисти. Фолклорен танцов ансамбъл „Сивек” при НЧ „Габрово 2002”, гр. Габрово спечели Специалната награда на Фестивала при камерните състави в първа възрастова група от 5 до 10 години. Във втора възрастова група при ансамблите Специална награда на Фестивала получиха децата от Детски фолклорен ансамбъл „Развитие” при НЧ „Развитие 1870”, гр. Севлиево.\nОсвен с пъстри произведения на музикалното и танцовото изкуство, двата фестивални дни бяха изпълнени и с още събития, като представяне на различни занаяти и кулинарни конкурси.


НОВИНИ ОТ ЗДРАВЕОПАЗВАНЕТО (12 юни 2014)\nЖЕНА ПРЕБИ МЕДИЦИНСКА СЕСТРА В ПАЗАРДЖИШКАТА БОЛНИЦА\nИнцидентът е станал вчера по време на дежурството на медицинската сестра в Инфекциозното отделение. Извършителката е придружителка на 74-годишната си майка, която е настанена в отделението след тежък инсулт. Пациентката е обездвижена и това наложило да бъде настанена с придружител- Директорът на областната болница д-р Васил Вълчев заяви, че началникът на отделението е отправил устно предупреждение за арогантното поведение на придружителката спрямо екипа. Въпреки това жената е нападнала 64-годишната медицинска сестра, нанесла й е рани в областта на лицето с нокти и охлузвания по цялото тяло.\nПо време на инцидента е повикана охраната на болницата, след това на място пристигнала и полиция. Нападнатата сестра е освидетелствана от съдебен лекар.\n45-годишната нападателка от Ракитово е задържана, по случая е образувано бързо досъдебно производство.\nЦСМП СОФИЯ-ГРАД ЩЕ ПРАВИ КАЧЕСТВЕНА ЛИСТА НА СОФИЙСКИТЕ БОЛНИЦИ\nИма идея Центърът за спешна медицинска помощ в София-град да получава информация от болницата, в които е закарал пациент, за изхода от неговото лечение. Това съобщи по време на пресконференция вчера временният директор на центъра д-р Александър Златанов. Той представи пред медиите "отчет" за това какво е свършил през първата седмица на своето назначение и какви са бъдещите му намерения за организация на работата. Д-р Златанов уточни, че е водил разговори с директори на софийските болници да бъде изготвена листа, която да дава информация за това какво са свършили лечебните заведения по отношение на закараните им спешни пациенти. Според него по този начин ще се види кои болници работят най-добре и къде трябва да бъдат карани пациентите от линейките. По думите му това ще повиши конкуренцията между тях и съответно качеството.\nБОЛНИЦИТЕ ЩЕ ОБУЧАВАТ ПАРАМЕДИЦИ И ЛЕКАРСКИ АСИСТЕНТИ\nНовите медицински професионалисти, каквито са парамедиците, лекарските асистенти, здравните асистенти, болногледачи и др. ще се обучават в университетските и многопрофилните болници. Това се предлага в законопроект за изменение и допълнение на Закона за професионалното образование и обучение, който бе дискутиран днес в парламентарната здравна комисия. Той бе представен от председателя на комисията по образование Ваня Добрева, която уточни, че става въпрос за въвеждането на обучение чрез работа на кадри за нуждите на здравеопазването. "Смятаме, че по този начин ще можем след една-две години да започнем решаването на проблема с липсата на кадри", каза тя.\nД-р Росен Радев от дирекция "Здравна политика" на МЗ съобщи, че в министерството вече са регламентирали възможността парамедици да се обучават за срок от три години в медицинските колежи. Лекарски асистенти пък ще бъдат обучавани четири години в медицинските факултети.Той уточни, че вече има заявки от медицинските университетите във Варна и в София да обучават парамедици и лекарски асистенти. По думите му освен тези две професии на здравната система са нужни също така болногледачи, здравни асистенти и асистенти по дентална медицина. "Предложението на комисията по образование всички тези кадри да се обучават в центрове към болниците е много хубаво. Там те ще получат професионална подготовка от специалисти", каза д-р Радев.\nДепутатите от парламентарната здравна комисия също се съгласиха, че идеята медицинските специалисти да получават професионално обучение докато учат, е добра. Те обаче заявиха, че трябва да се постигне по-голяма яснота кой какви задължения ще има, като например кой ще има право да извършва манипулации на пациента и какви точно. Известни разногласия имаше и за това дали професии като болногледачите, санитарите и здравните асистенти трябва да имат средно образование или основно. За средно образование се обяви депутатът от ГЕРБ д-р Лъчезар Иванов. На противното мнение пък беше Ваня Добрева от Коалиция за България. Тя отбеляза, че идеята е да има различен образователен ценз за различните професии. Мнението й бе подкрепено от народния представител от ДПС д-р Нигяр Джафер.\nВ края на дебата зам.-министърът на здравеопазването проф. Чавдар Славов заяви, че компетенциите на различните специалисти ще бъдат регулирани в наредби. "За да имаме компетенциите, отговарящи на европейските директиви, трябва да имаме квалификация и ценз за тази квалификация. Не е казано, че всеки ще получи диплома. Диплома за висше образование ще получат парамедиците и лекарските асистенти. Няма нищо лошо в образователната ни система след осми или след десети клас да се обучават здравни асистенти, които ще бъдат помощници на специалистите по здравни грижи. Също и шофьорите на парамедиците", каза той.\nСТАРОЗАГОРСКАТА БОЛНИЦА СПИРА ПРИЕМА НА ПАЦИЕНТИ\nСтарозагорската университетска болница спира приема на болни от утре и започва пренасочване на пациентите си към частните болници. Причината: запор на всички сметки на болницата, наложен от общината. Стъпката е предприета без предварителна информация и без разговори с ръководството на лечебното заведение, съобщава пред медиите изпълнителният директор на лечебното заведение проф. Петрана Чакърова. Болницата дължи на община Стара Загора 450 000 лв. за местни данъци и такси за близо 10 години назад."Това е нехуманен, непристоен и неприличен акт от страна на общинското ръководство", заяви проф. Чакърова, цитирана от dariknews.bg. "Когато правят запори нека не забравят, че това е единственото място, където се извършва хемодиализа на болните и когато запорират крайните средства до стотинка, тези пациенти трябва да ги оставим на произвола на съдбата. В правото си са да искат задълженията, но не могат да ни оставят без една стотинка, не е човешко това отношение към болните", коментира тя. По думите й, общинското ръководство и кметът Живко Тодоров трябва да отговорят на въпроса дали повече желаят оставките на ръководството на болницата или нормалното лечение на пациентите. "Ако това ще спаси живота на пациентите сме готови да подадем оставки, но ръководството на общината трябва да даде отговор пред обществеността дали това поведение, този рекет и изнудване се вписва в морала им", заяви още проф. Чакърова.\nКАСАТА ПЕСТИ 6 МЛН. ЛВ. СЛЕД ДОГОВАРЯНЕТО ЗА МЕДИЦИНСКИТЕ ИЗДЕЛИЯ\nДоговарянето на отстъпки за медицински изделия приключи, а резултатът от него е, че за следващите шест месеца НЗОК ще спести по това перо 6 млн. лв. Това става ясно от съобщение на осигурителната институция, изпратено до медиите.\nСписъкът с медицински изделия, които НЗОК ще покрива от 1-ви юли извън клиничните пътеки, съдържа общо 1548 продукта, като 1028 от тях са в болничната помощ, а 520 - в извънболничната. От всички тях на 100% касата ще заплаща 177 продукта, 170 от които - в болничната помощ. Сред напълно покриваните от НЗОК медицински изделия са такива като сърдечни клапи, коронарни и периферни стентове, тест-ленти. Половин година по-късно от обещаното, броят тест-ленти, които касата ще плаща годишно, е увеличен от 150 на 300. Хората с някои редки болести също могат да открият добра новина в съобщението на осигурителната институция: от началото на юли тя ще заплаща незалепващите превръзки за булозна епидермолиза. От касата съобщават още, че е изготвен публичен и достъпен за граждани и специалисти списък на медицински изделия, което гарантира легитимността както на вносители и производители, така и на самите изделия. Създадена е и система за кодиране и специализиран информационен модул, която ще доведе до по-добър контрол при разхода на средства за болнична помощ - от една страна, а от друга - ще осигури база данни по елементи с цел по-добро и обосновано планиране на бюджетните средства, информират още от там.\nПродуктите в Списъка на медицинските изделия, прилагани в извънболничната помощ, са групирани в 4 големи раздела, както следва:\nТест-ленти за измерване на кръвна захар - НЗОК ще заплаща възможно най-ниската цена от 28.00 лв.;\nИзделия за илео- и коло - стоми - запазен е заплащаният към момента месечен лимит в размер до 139.20 лв.;\nИзделия за цистостома и друг изкуствен отвор на пикочните пътища - запазен е заплащаният към момента месечен лимит в размер до 206.40 лв.\nНезалепващи превръзки за пациенти с булозна епидермолиза - определени са три стойности за месечен лимит, на база на становища на националния консултант, както следва: за епидермолизис булоза симплекс - до 132.00 лв.; за епидермолизис булоза леталис - до 924.00 лв.; за епидермолизис булоза дистрофика - до 1849.00 лв.\nБЕЗПЛАТНИ ПРЕГЛЕДИ ЗА ВЕНОЗНИ И СЪДОВИ ЗАБОЛЯВАНИЯ\nБезплатни диагностично консултативни прегледи за пациенти с венозни и съдови заболявания организират специалистите от отделението по съдова хирургия в болница "Софиямед", съобщават от лечебното заведение. Те ще се извършат на 19-ти юни от 10:00 до 15:00ч. и на 20-ти от 13:00 до 17:00ч. Предварителното записване става на тел. 0700 31 051 0700 31 051\nВ ПЕЧАТА: АКО БЮДЖЕТЪТ НА НЗОК НЕ СЕ АКТУАЛИЗИРА, ПАРИТЕ ЩЕ СТИГНАТ ДО СЕПТЕМВРИ\nЧаст от проблемите с финансите на касата се крият в неефективната извънболнична помощ. Това става ясно от думите на управителя на НЗОК д-р Румяна Тодорова пред "Стандарт". Ето обяснението й: "… голяма част от хрониците сега се лекуват в болниците. Една част от изводите е, че имаме неефективна извънболнична помощ. Специалистите работят в извънболничната и болничната помощ и това дава възможност на лекаря да вкара пациента в болница, защото така е по-спокоен. Но така болниците вършат цялата работа и специализираната помощ няма стимул да се развива и се намира в недобро състояние."\nУправителката на касата казва, че ако няма актуализация на бюджета, парите в НЗОК ще стигнат до септември, а останалото ще трябва да мине към следващата година. "Но има един малък резерв от около 100 млн. лв., който също ще използваме, а очакваме да видим и какво ще е преизпълнението на приходите от НАП", уточнява тя.\nОт "Преса" научаваме, че "здравният министър д-р Таня Андреева си тръгва неудовлетворена". "Постигнахме спокойствие в системата. Но съжалявам, че аз няма да мога да направя реформата в болничната сфера и окрупняването на лечебните заведения", сподели тя", пише изданието.


НАТО и Европа не са готови за новите войни\n– 16.02.2018Публикувано в: Актуално2, Европа\nНАТО се готви за погрешна война. Членовете на Алианса имат 3 милиона войници и близо 10 000 танка. Но утрешните битки няма да се водят само с конвенционални средства. Тъй като враждебните държави експлоатират замъглените линии между войната и мира, НАТО и неговите западни съюзници ще трябва да станат по-креативни в защита на хибридните атаки. На практика войната вече далеч не опира само до военните действия и набиването на крак.\nЕвропейските държави са печално неподготвени за вида хибридната война, която се развива в момента по целия свят. Миналия месец началникът на армията на Великобритания Ник Картър предупреди, че неуспехът на Обединеното кралство да настигне руските отбранителни способности е оставил страната оголена за кибератаки, които биха могли да окажат тежко влияние върху живота на гражданите.\nСАЩ също не успяват да наваксат на темпото – едно скорошно проучване установи, че може да загуби война срещу Русия или Китай. Помислете за генерирането на енергия. Само Германия има близо 2000 електроцентрали. При конвенционална атака противниците биха могли да бомбардират електроцентрала. Днес обаче е далеч по-вероятно срещу нея да се изстрелят ракети или да се хакнат системите й.\nГолемите силите вече не са конвенционални противници; те имат както възможностите, така и желанието да докарат дадена държава до застой много преди да навлязат директно с войските си и военната си техника. „Ние се заблуждавахме, мислейки си, че сме ограничили начините, по които се води война. Но естеството на войната никога не се променя, става дума за насилие и жестокост. Сега противниците ни се движат към усъвършенствана употреба на хибридни войни“, казва генерал Ричард Барънс, който до 2016 г. командваше Британските въоръжени сили.\nTags: Китай, Русия, САЩ


Когато една жена обръща страницата – Soul Page\nПубликувано от Vidislava на 22/04/2019 29/07/2020\nСлучвало ли ви се да бъдете в ситуация с мъж, в която да давате всичко от себе си, да правите компромиси, а да не получавате подобаващо отношение? Без да генерализирам, че всички са така. Но ми се случва често да попадам на жени, които са чудесни във всяко отношение като ги погледнеш, а някъде преживяното с мъжете ги замисля за собствената им стойност. Истината е, че поколението ни има съвсем друг стандарт дори и във връзките. Много хора използват приложенията за запознанства, всеки по различни причини. Дали защото няма време за социален живот или защото има нужда да се скрие или покаже точно такъв, какъвто е. Във времена, в които всеки е в трансформация и под стрес, все повече хора играят дори в първичните запознанства и рядко се срещат ценностите от едно време.\nВ отношенията има един тънък момент, когато започнеш да правиш компромиси и да си затваряш очите, за да „дадеш шанс“ на другия. Да, но има момент в началото на запознанството, когато винаги човек показва какъв е и не рядко светкат червените лампички, предупреждавайки, че нещо има. Но жената затваря очи, изчаквайки търпеливо или просто не познавайки знаците. Истината е, че има хора, които за да не останат сами, са склонни да угаждат от самото начало на другия или просто да следват вълната му без да показват своите нужди и искания. Така стават удобни на другия и явно си показват, че те нямат претенции.\nДа имаш претенции не е лошо нещо. Не е нужно да мрънкаш и да капризничиш, а просто да кажеш ясно своите предпочитания… като се започне с малките неща – къде предпочиташ да излезнете, какво обичаш да ядеш, как ти харесва да се обръщат към теб.. Има толкова неща, на които не им предаваме важност, но в един момент жената се обръща и оплаква как той не се съобразявал с нея. Разберете, че във всяко едно отношение, здравословното е да говорим ясно и да показваме нашите нужди. Никой няма да чете мислите ни. Затова е важно дали човек умее да изразява себе си на публично място и най-вече това е отражение на собственото ни отношение към нас.\nКогато жена затваря страницата го прави с уважение. Тя няма да тръгне да обижда, защото знае че човек прави каквото може. За подобна жена връзката е място да цъфти и да споделя място с другия, а не е място за кавги и лъжи. Жената със самочувствие не може да позволи да бъде контролирана и да бъде третирана като нещо по-малко. Едно от ясните качества на силните хора, са разбирането им, че всеки е равен и всеки има правото да избира. Подобна жената уважава чуждата свобода, както се отнася и със своята.\nмъжобичам себе сиотговорностотношенияпромянапрошкатасамопознаниесвободасилна жена\nПредишна публикация След определена възраст разбираш, че…\nСледваща публикация Куражът или умееш ли да „показваш“ себе си\n1 966 014 посещения\n1 966 014 hits


Емоционалният свят на детето - защо е толкова важен? | Puls.bg\nЛучия Таскова, психолог | 25 октомври 2019 | 0\nПрез последните години се обръща доста внимание на емоциите и тяхното значение в житейски план.\nСветът на детето е изпълнен с пъстра палитра от емоции. Емоциите са израз на чувствата, които изпитваме. Докато един възрастен се предполага, че умее да контролира израза на своите емоции, то при децата невинаги е съвсем така. Те реват, крещят, смеят се силно на глас, подскачат от радост или тръшкат на пода в магазина, защото не сте им купили поредното безсмислено нещо, което са поискали. Емоциите биват положителни и отрицателни. Най-често те са израз на чувства за страдание или радост.\nПри децата емоциите често връхлитат като ураган. Те могат да бъдат внезапни, резки, понякога дори да са проявени като свръхреакция.\nДетето преживява емоции още в утробата на своята майка. Ражда се и с порастването започва да придобива по-широк набор от чувства и да дава израз на повече емоции. С времето децата развиват емоционална компетентност. Това е способността на всеки да разбира своите чувства, да разпознава чуждите чувства и емоции, да съпреживява и да има развито чувство на емпатия.\nПри децата това се формира спрямо възрастовите особености. Разбира се, тръгва от семейството в ранна детска възраст, с разговори за чувства и преживявания, с израз на любов към детето. Първата емоция, която детето преживява осъзнато е чувството на радост, защото това е първата емоция, която вижда в неговата майка. Радостта като емоция при най-малките е породена от чувството на любов. Когато едно дете е обичано и му се дава любов, то е щастливо дете. Децата нямат вродени умения за изразяване на емоциите. Те имитират своята майка. Съответно родителите могат да повлияят положително или отрицателно върху способността на децата да изразяват емоциите си, както и на тяхната регулация.\nНаред с положителните емоции, децата се сблъскват и с отрицателни такива – страх, гняв, тревожност, тъга, вина, агресия...\nСтрахът или уплахата е една от първите негативни емоции, с които детето се сблъсква. По-нататък, около 4-месечна възраст, то започва да опознава и гневът като емоция. Страхът като емоция преобладава активно при най-малките около 8-месечна възраст. Разделите с майката се преживяват болезнено и изразът на тази емоция е плач. В този период детето е с повишена чувствителност и има нужда от сигурност и постоянство. Това е и периодът, в който детето осъзнава, че не е скачен съд с майка си и бурно се противи на този факт.\nСлед годинката, или около годинка и половина, гневът като емоция често намира израз. Гневът е реакция, проявление на скръб или унижение, което детето изпитва и е израз на безпомощността или безизходицата, в която то се намира. Дори може да бъде съчетан и с проява на агресия. Ако някое друго дете на площадката му вземе играчката, може да го удари в знак на протест. Честа причина за този начин на отговор е и неразвитата все още реч. По-нататък с развитието на вербалните умения, децата овладяват и по-адекватни начини за справяне със ситуациите.\nПрез първата годинка от живота си, детето е най-уязвимо и тогава се изгражда чувството на сигурност и доверие.\nЕмоционална взаимност се появява чак около 3-годишна възраст, когато детето започва да обръща внимание на интересите и желанията на околните. Пак там се появява и чувството на вина. Вината е свързана с постъпките, поведението и мислите на детето. То вече ясно познава социалните норми и е наясно кога ги спазва или са нарушени. Осъзнава кога неговите действия или мисли са наранили другите, благодарение на това че се е научило вече да разпознава чуждите емоции, и се научава да контролира постъпките си.\nМожем да направим извод, че с нарастването на възрастта и житейския опит се повишава и емоционалната интелигентност като най-съществено нараства в периода на младостта и зрелостта.\nОсновен градивен елемент на емоционално-психическото развитие са любовта, грижата и топлината, които получаваме като деца. Липсата на тези основни компоненти на щастието води до създаване на ограничаващи вярвания и до трайни негативни последици за вътрешния свят на вече порастналия възрастен. Деца, чиито емоционални потребности не са били задоволени, сякаш застиват на съответната възраст, в която са се чувствали пренебрегвани, необичани, не достатъчно справящи се, неразбрани, незащитени, предадени. Последствията са ниска самооценка, проблеми във взаимоотношенията с другите. Дете, расло по този начин, често ще подхожда с недоверие в отношенията си като възрастен, винаги ще надделява съмнението, че ще бъде изоставен, отхвърлен или неглижиран. Често ще се съмнява в чувствата на партньорите си и интимните отношения също често ще се оказват проблемни.\nХората, които в детството си са давали израз на своите емоции, имали са възможност да ги опознаят, да се научат да ги контролират, без да ги потискат, в бъдеще успяват да развият умения, които са необходими за изграждане на трайни и пълноценни взаимоотношения с другите, не изпитват затруднения да създават връзки с другите и подхождат с доверие към тях, чувстват се сигурни в себе си и имат добра и адекватна самооценка.\nВажно е да научим децата да управляват негативните си емоции, гнева и агресията си. Да имат свободата да ги споделят и да не ги подтискат заради страх от отхвърляне. Да се научим да влезем в „обувките на детето“ и да подхождаме с разбиране и емпатия. Само така ще съумеем да ги научим да се отдават на положителните емоции и да им позволим да виждат пъстротата и чудесата на света.\nХХХХХХ Емоционалната сигурност и привързаност – вродени нужди за цял живот\nЕмоционалният свят на детето с Лучия Таскова


Victoria beauty Колагенова златна маска за лице Active Gold 88 гр. - Victoria beauty\nБлагодарение на най-модерната технология, веществата, съдържащи се в маската - колаген, хиалуронова киселина, витамин В3, еластин, витамин Е, лесно се абсорбират от кожата под въздействието на телесната температура и проникват дълбоко в нея. Стягайки кожата, маската улеснява отстраняването на токсините, хидратира, изглажда фините бръчки, озарява тена и възвръща трайно младежкия блясък на кожата. Удобна за ползване, не лепи и добре прилепва към кожата. Резултат от действието на маската: чувство на свежест, мекота и еластичност, дълготрайна регулация на влагата, подобрена микроциркулация, подхранена, гладка и еластична кожа, защита от поява на нови бръчки. Маската се слага на чиста и суха кожа за 20-30 минути. През първата седмица-2 пъти, след това 1 път седмично.\nЕтикети: Victoria beauty Колагенова златна маска за лице Active Gold 88 гр., Victoria beauty, Лице\nЕкстракт от вишни, витамини В5, Е, Permalan За изморена и зряла кожаMarion Cosmetics създадоха серия от текстилни маски за лице, напоени с активни субстанции, които пасват перфектно на формата на лицето. Лесни за нанасяне и бърз ефект само след 10 минути. Всичко, което трябва да направите е да поставите маската на лицето за 10 минути, след което да я отстраните, измивайки кожата с вода. Маската ефективно изглажда, предотвратява появата на бръчки и ревитализира кожата. Иновативна активна съставка PERMALAN и екстракт от череша стягат, повдигат и премахват малките бръчици. Витамин С подобрява тена на кожата и забавя процесите на стареене на кожата, възстановявайки колагена в кожата. Витамин Е неутрализира вредните ефекти от свободните радикали, овлажнява до съвършенство, изглажда и придава еластичност на кожата.Начина на употреба: Нанесете маската върху почистена кожа на лицето. Оставете за 10 минути, след което измийте лицето с хладка вода...


ДЖАКОМО ПУЧИНИ - специален концерт - Програма\nДЖАКОМО ПУЧИНИ - специален концерт\nТАНЯ ИВАНОВА сопран\nМИЛЕН БОЖКОВ тенор\nКИРИЛ МАНОЛОВ баритон\nС участието на НФХ "Светослав Обретенов" с диригент Славил Димитров\nПУЧИНИ „Хризантеми“ за струнен оркестър\nПУЧИНИ Интермецо из второ действие на оп. „Манон Леско'\nПУЧИНИ Симфонично капричио\nПУЧИНИ „Вилиси“ , едноактна опера\n„Вилиси“ е първата сценична творба на големия италиански композитор ДЖАКОМО ПУЧИНИ (1858 – 1924). Всъщност това е опера-балет, като първоначалният вариант е само в едно действие. Премиерата се състои в Милано на 31 май 1884 в Teatro dal Verme. Младият тогава Пучини пише „Вилиси“ през 1883 (когато е на 25) за един конкурс за едноактни опери, организиран от издателя Сондзоньо, на който творбата дори не е сред „поощренията“ (според приятелите на композитора това е и защото я е писал толкова в последния момент, че партитурата била почти нечетлива). Така започва кариерата на Пучини, когото след време ще определят като „най-великият оперен композитор след Верди“. Пучини, който започва пътя си в духа на традициите на италианската опера от 19 век, за да достигне до веризма, създавайки някои от най-добрите образци в този стил. Но през 1883 всичко тепърва предстои. Макар и ранна творба, „Вилиси“ впечатлява с драматизма, заложен в нея, с изкусните мелодични линии, като силно се усеща влиянието на Вагнер, особено в яркото „участие“ на оркестъра. Пучини има своите почитатели, сред които и Ариго Бойто, които финансират премиерата на „Вилиси“, премиера, която е изключително успешна. Ето как лаконичноя описва Пучини в писмо до майка си – „театърът – препълнен; успехът – огромен; очакванията – надминати; 18 поклона; финалът на първата част изпълнен три пъти на бис“. Този успех води до моментално предложение за издаване на „Вилиси“ от страна на Джулио Рикорди, с което започва едно дълготрайно сътрудничество между прочутия наследствен издател и Пучини. Рикорди обаче поставя условието Пучини да увеличи обема на операта, и така тя получава втора версия в две действия, която е поставена в Торино на 26 декември 1884 и се играе отново 4 години по-късно в Неапол, но този път публиката е по-хладна, затова Пучини продължава да преработва „Вилиси“ до 1892, когато е показана в Хамбург под палката на Густав Малер. Либретото на операта е дело на Фердинандо Фонтана, като в основата е един разказ на Жан-Батист Кар, който пък интерпретира легендата за сирените (считани за славянския еквивалент на русалките).\nПучини е роден в Тоскана, в градчето Лука, в семейство със сериозни музикални традиции – в продължение на 200 години негови представители са все maestro di capella в катедралата „Свети Лука“ в града. Така малкият Джакомо избира музиката „по задължение“. Баща му умира, когато той е едва 5-годишен и хората от града подкрепят семейството и пазят позицията на органист за момчето, което я заема, щом става на 14. Прекалено свободните му и понякога „твърде оперни“ импровизации се харесват на гостите на града, но не и на църковното настоятелство. Но реално едва след като гледа постановка на „Аида“ в Пиза през 1876, Пучини решава да се посвети на музиката. Учи първо в музикалната академия в Лука, като при завършването си представя своята първа по-голяма творба, една меса, която се отличава с ярка музикална изразност, след което е приет вконсераторията в Милано. Така стигаме до 1883 (когато е създадена „Вилиси) - годината на неговото дипломиране в Миланската консерватория, където негови преподаватели по композиця са Антонио Базини и Амилкаре Понкиели, а произведението, което представя при завършването си – Симфонично капричио – е забелязано и високо оценено от най-влиятелните музикални критици в Милано.\n„Манон Леско“ е операта, с която започва триумфалното шествие на Пучини, началото на неговите големи успехи. Тя е поставена 10 години след написването на „Вилиси“ – през 1893 в Торино. Но какво се случва през тези години – втората опера на композитора „Едгар“ първоначално е харесана от публиката, но критиката е безжалостна и вниманието към нея бързо отшумява. Пучини се влюбва в Елвира Бонтури, която обаче е омъжена. По това време католическата църква не разрешава разводите, но независимо от това Елвира се решава да заживее с Пучини, като взима и двете си деца. За композитора идва време за щастие, а има и време и удобства за работа – къщата на брега на Торе де Лаго. Както е влюбен в Елвира, така се влюбва и в историята на Манон Леско и кавалера де Грийо, разказан в романа абат Прево, история за любов, което помита всички преради и предразсъдъци (тук Пучини намира и аналогии със собствената си съдба). И независимо от съветите и увещанията да потърси друг сюжет, защото този вече е пресъздаван на оперната сцена от Обер и от силно популярния тогава Жул Масне, Пучини пише своята „Манон Леско“. „Тя ще бъде съвсем различна, като друга сестра. „Манон“ на масне е по френски напудрена, а моята „Манон“ ще бъде италианска – истиснки страстна“ – казва той. И печели сърцата на всички – на публиката, и на критиката. „Куриере дела Сера“ пише, че „Пучини е гениален по италиански… неговата песен е песента на нашата артистична чувственост“. На 35 одини Джакомо Пучини е открил своята зрялост, която струи от всеки тон в „Манон Леско“, а красотата на интермецото, което ще чуете, ще ви остави без дъх и ще ни припомни неговото чисто оркестрово майсторство.\nСмята се, че Пучини е написал миниатюрата „Хризантеми“ за една вечер в началото на 1890 (три години преди „Манон Леско“). В италианские традиции хризантеми се носят на погребение и на практика това е една елегия, посветена на Амедео ди Савоя, италиански благородник, който за кратко е бил крал на Испания през 1870. Пучини пише „Хризантеми“ в нелек за него творчески момент, след неуспеха на „Едгар“. Това не е първият му квартет, като студент в Милано Пучини композира три малки менуета и скерцо за струнен квартет и реално почти всички теми от тях той развива в оперите си. „Хризантемите“ могат да се чуят в „Манон Леско“ – тъжната откриваща тема е в основата на оркестровата партия в четвърто действие, а втората тема е вплетена в дуета на двамата влюбени в затвора.\nИ финалът на тази вечер, посветена на Пучини, е за „Мадам Бътерфлай“ – операта, с която завършва централния период в творчеството на Пучини, време на успехи, търсения и новаторство. Идеята за написването й се появява при пътуването на Пучини в Лондон за представянето на „Тоска“. Там той отива на театър, гледа пиесата „Гейша“и дълбоко трогнат и впечатлен от многопластовия характер на главната героиня. Така той става един от първите композитори, които „взимат“ сюжет от Япония, въпреки че пиесата е американска. Пучини е запленен от възможността да предаде далекоизточната атмосфера чрез различни похвати в боравенето с инструментите, съчетанията и нюансите в оркестъра. Премиерата на „Мадам Бтерфлай“ в Ла Скала е истински провал. До голяма степен това се длжи на твърде дългата и протяжна втора част. Пучини преработва операта и само 4 месеца по-късно тя е поставена триумфално с Бреша. И името на Джакомо Пучини окончателно влиза в галерията на „най-големите композитори на всички времена“.


Гостите в БНТ са нарочно подбрани, да са против нас! Да не ви пука! — PolitiKat\nГостите в БНТ са нарочно подбрани, да са против нас! Да не ви пука!\nЗаседание на Министерски съвет, 20 октомври 2010\n"И ред трябва да има. Гледах по държавната телевизия снощи в предаването "Референдум" всичките гости така бяха подбрани, че всичките бяха против това, че данъчните са осветлили незаконни палати, имоти и всичко останало. Бях дори втрещен", заявява премиерът Бойко Борисов на днешното заседание в МС по време на обсъждането на Бюджета на ДОО за 2011, както пише в стенограмата.\n„Да, много остро ще бъде всичко насочено срещу нас, но точната дума е: да не ви пука. Това е правилното. И понеже те си казаха – нека след шест месеца да се видим пак, да видите, че нищо няма да се е случило. Дянков има шест месеца дотогава да се приберат данъците от всички тези и да видим колко е тоталът от летенето с хеликоптера.\nВзето от „http://politikat.net/%D0%93%D0%BE%D1%81%D1%82%D0%B8%D1%82%D0%B5_%D0%B2_%D0%91%D0%9D%D0%A2_%D1%81%D0%B0_%D0%BD%D0%B0%D1%80%D0%BE%D1%87%D0%BD%D0%BE_%D0%BF%D0%BE%D0%B4%D0%B1%D1%80%D0%B0%D0%BD%D0%B8,_%D0%B4%D0%B0_%D1%81%D0%B0_%D0%BF%D1%80%D0%BE%D1%82%D0%B8%D0%B2_%D0%BD%D0%B0%D1%81!_%D0%94%D0%B0_%D0%BD%D0%B5_%D0%B2%D0%B8_%D0%BF%D1%83%D0%BA%D0%B0!“.\nПоследна промяна на страницата: 22:55, 23 октомври 2010.\nСтраницата е била преглеждана 829 пъти.


АЗ-БУКА на Човека /Кои сме наистина/ | Свободният избор\n/в чест на 24 май/\nИма една информация, която определени субекти, по никакъв начин не искат да знаем. Знаньето е велика сила. В Корана се казва: “От люлката до гроба търсете познание”. Тези субекти са полагали и продължават да полагат огромни усилия, за да скриват от нас хората, азбучната истина за нашето човешко същество. Ето я истината – във всеки човек живее Бог. Във всяка клетка на човешката биология живее Бог. Ние сме живо, одухотворено, физическо изражение на онова, което наричаме Бог. Бог не е нещо, което седи над нас и ни съди, преценя и определя. Ние сме Бог. Не част от Бога, а пълно изражение – жив Бог. Ние се състоим от няколко части, само една от които се вижда като материална – физическото тяло. Останалите части са нефизически, енергийни изражения. Обикновенно наричаме тези части душа.\nВ интерес на истината трябва да кажем, че ние сме се съгласили да забравим и сме позволили на тези сили да ни отнемат знанието за Бога в нас и силата на Бога в нас. Но това е друга тема. Всъщност въпросът за нашето битие и предназначение на Земята не е толкова сложен, колкото изглежда на пръв поглед. На първо място трябва да кажа, че Земята е една много особена планета. Такава друга няма в цялата Вселена. Особена е със следното. Земята е единствената планета, на която живеещите хора имат свободна воля. Свободната воля е възможност да се преживее всичко /абсолютно всичко/, което душата избира. Включително възможност душата да забрави напълно, че е Бог. Другата особеност се състои в това, че на Земята има определена енергия, която наричаме “дуалност” /двойнственост/. Това означава, че две взаимно противоположни и противоречащи си неща, съществуват заедно и се проявяват заедно. В общия случайя за да се осъзнае светлината, задължително трябва да съществува и да се преживее мрак. Тук всяко нещо има своята противоположност. Ето защо е казано, че Земята е най-великото и авторитетно училище в Творението. Всяка душа рано или късно минава през това училище /въплъщава се на Земята, за да научи уроците на дуалността/. На самата планета също има всякакви неща – зони, области с най-различни енергии и възможности за преживяване. Уникално място! Така например България е място с възможно най-трудни енергии, където се проявяват наистина абсурдни и сложни неща. Трябва да знаете, че България е нещо като задължителен клас в обучението на душата на Земята. Но това също е друга тема.\nКато се имат предвид тези особености на Земята, може по-лесно да се разбере предназначението на живота тук. Душата се ражда на Земята, за да възприеме уроците на дуалността и да си спомни, че е Бог. Всъщност целта е и винаги е била душата да си спомни, че е Бог, докато е в човешко тяло. Думата “спомням си” на английски е remember – re-member т.е. “присъединявам се”. Спомнянето на истината е всъщност връщане към изначалната действителност – Бог, който живее в нас. Сега имаме една изключителна възможност да направим това. 2012 г. отваря една врата за спомняне и излизане от дуалността. Ето защо всичко на Земята се променя драстично, включително такова, каквото го познаваме в цялата ни писана история. /защото за времената, за които нямаме писани доказателства, изобщо не си спомняме/.\nНие не си спомняме, че сме Бог, не само защото нещо ни пречи да го правим. Ние сами сме решили да забравим. И така сме изградили една доста гъста каша от вярвания, убеждения, ценности, доктрини, поверия, традиции, които да ни обясняват смисъла на живота и най-главното – да ни обясняват кои сме всъщност. Кашата е пълна! Така гъста, че наистина забравихме напълно кои сме, приехме какво ни казват другите за нас и позволихме вибрациите ни да паднат до най-ниски честоти. Оказва се, че и това е напълно добре, защото отговаря на свободната ни воля. Доста дълго време светлината не можеше да пробие тази гъста и лепкава мъгла. Но нищо не продължава вечно и сега идва най-мощното, невиждано досега пробуждане на хората за знаенето на истината – Ние сме Бог. Това обаче е отговорност. Никой и нищо не те съди, понеже Бог е вътре в теб. Можеш само сам себе си да осъдиш и отречеш. Никой нищо не ти дава, ти сам си даваш всичко, което чакаш от Бога. Дълго време човечеството се моли на Бога /който в забравата си дори нарича с най-различни имена и дори реши, че има някой Бог, по-голям от друг Бог/ без да знае, че се моли на себе си. Призовава Бог на помощ, без да знае, че призовава себе си. Унищожава хората на друг Бог, без да знае, че унищожава себе си. Интересна забрава. Когато четете тези думи, ако ви се струват глупави и ако ви се струва, че нещо извън вас определя живота ви, то знайте, че все още спите в забрава. И също така знайте, че дуалността отразява вас по най-странния възможен начин – нещата изобщо не са такива, каквито изглеждат. Струват ви се едни, а всъщност са други. Мислите си, че не знаете, а всъщност знаете отлично!\nИма една част от нас, която е енергията на Бог в нас. Различните религии й дават различни имена. Тази част окултния език нарича Аз Съм Присъствие. Всеки човек има Аз Съм Присъствие. Това е Бог в нас – чиста, златна, кристално ясна светлина, енергия, която се нарича Любов. Но човекът може да не знае. Даже по-често се срещат хора, които изобщо не подозират за тази своя част. АСП се намира във всяка човешка клетка и във всеки атом на енергийното поле на човека, което е голямо приблизително 8 м в диаметър около физическото тяло. Това е енергия, която се активира от желанието на човека да влезе в контакт с нея. Основната енергия на АСП е разположена над главата на човека. Във времената на забрава, които завършват в момента, човекът няма съзнателна връзка със собственото си Аз Съм Присъствие. Сега тази връзка се отваря и възстановява /re-member/ за всеки, който по силата на свободната си воля, избере това. До сега имаше невидима енергийна преграда между двете части – воал/това е състоянието на забрава/ и човекът живееше живота си без да знае за истинската си същност. Проникването на светлината сега пробива и разрушава тази преграда, за да може енергията на АСП да се свърже с човешката биология.\nТова става мили хора. Духовните учения го наричат “слизане на Светия Дух”. Слизането, вливането на нашето АСП във физическата форма, е обединяване на Аз с Аз, пълно придобиване на смисъл и съкровена радост от живота. Става отново по волята ни, която е напълно свободна. Ако искате да продължавате са спите и да живеете без връзка с истинската си природа, то така и ще бъде. Но пък от друга страна пробуждането ви дава възможност да осъзнаете и да живеете живота си от едно по-високо ниво на любов и светлина. Също така трябва да знаете, че планетата вече не иска да е в тази дуалност и това също е част от грандиозната промяна сега. Спомнянето и възстановяването на връзката ни с Източника е наша съдба. Връзката ни е нашето Аз Съм Присъствие. Ние хората сме Бог, изтъкани от всички характеристики на Бог. Любовта се завръща на Земята през нашите сърца, приемащи енергията на Аз Съм Присъствието на всеки човек, избрал да се свърже отново.\n2012АЗ СЪМАз Съм присъствиетоазбука на човекадуховна азбукаенергийно полеизлизане от дуалносттакармакъде е Богмоли се на Богновата епохапланета на свободния изборпълно осъзнаванесвободна волячовешка биология\n« Промените след майските стихии\nПробив на светлината »\n29 май, 2012 at 22:56 Отговор\nМартина и Анастасия,безкрайно ви благодаря за Светлината и за интелигентния начин по който я поднасяте на жадните ни сърца! Благословени да сте !\n30 май, 2012 at 16:46 Отговор\nСъгласен съм с повечето идеи, но има няколко неща, които ми направиха впечатление:\nНапример, че земята е единствената планета на която има свободна воля. Ако свободната воля съществува и е вселенски принцип, то какво прави нашата малка планета “богоизбрана” да е единствената, която притежава дара на свободната воля?\nВярвам, че всеки аспект и всяко одушевено същество и дори неодушевената материя притежават своя собствена воля. В крайна сметка – това е вселената – един фрактал, който се самокопира в пълния мащаб между наноскопичното до безкрайността.\nДругото е, че не знам планетата дали иска или не иска да прекрати тази дуалност – ще почакаме да видим дали е така или не.\nБлагодаря ви за статията и мир и любов!\n12 юни, 2012 at 11:51 Отговор\nOt jelanieto vi da badite bogove ste sposobni da izmislite kakvi li ne gluposti.\nSlezte na zemiata i sprete da se glavozamaivate che ste bogove.\nBog nakazva za tova, OSAZNAITE SE………………


Бастия - Монако: прогноза "2" ~ Прогнози, онлайн залози и букмейкъри\nБастия - Монако: прогноза "2"\n17.2.17 No comments\nБастия посреща Монако на Стад Арман Кесари в петък от 21:45. Мачът е от двадесет и шестия кръг на френската Лига 1 и ще бъде предаван директно по Диема спорт.\nБастия заема 19то място с актив от 22 точки след двадесет и четири изиграни срещи. Отбора няма победа през календарната 2017 година и шансовете им да се измъкнат от зоната на изпадащите значително намаляват. Последният им двубой срещу непретенциозния тим на Тулуза бе загубен с 4:1, като гост. Вкъщи представянето на отбора не е по-различно, като са спечелили едва три от общо дванадесет срещи във френската Лига 1.\nМонако от друга страна е на 1ва позиция с 58 точки. Отбора е без загуба в последните си десет мача във всички турнири, като има девет победи и едно равенство срещу прекия конкурент за титлата - ПСЖ. През този сезон са отбелязали 75 гола и Радамел Фалкао се намира в невероятна форма, като е вкарал 16 от тях.\nМонако се представя убедително като гост и едва ли ще има сериозни проблеми да вкара поне два гола на Стад Арман Кесари. Очакваме лесна победа за "червено-белите" и над 2.5 гола в двубоя.\n4) 1хБет: 1,54


Онлайн магазинът http://flagflag.bg/използва „бисквитки“, за да подобри представянето, за статистически анализи и за да осигури удобно и персонализирано пазаруване на Вас, нашите клиенти.\nБисквитки на социални мрежи - Тези „бисквитки“ се интегрират от социални платформи като Facebook, Instagram,Twitter, Pinterest, YouTube и др. целят да осигурят или подобрят съдържанието на уебсайта. Такива например са услуги, които позволяват възпроизвеждане на видеофайлове, които създават секции с коментари, интегрират бутони за харесване или споделяне на съдържание и др. Ние използваме социалните мрежи, за да подобрим взаимодействието Ви с нашия онлайн магазин и да осъществим още по-близка връзка с Вас, нашите клиенти. Моля, имайте предвид, че някои от тези платформи поставят бисквитки, които се използват още за неща като поведенческа реклама, анализи и проучване на пазара. Можете да настроите Вашите предпочитания свързани с настройките за реклама във фейсбук от тук.


Гласуваме за едно, получаваме друго. Да, няма такава държава! - Debati.bg\nПроектокабинетът на „Има такъв народ“ може и да не мине в парламента, но Слави Трифонов вече внесе разкол в протестния сегмент. Монолозите през телевизията и социалните мрежи енергично продължават.\nизбориняма такава държаварезултати